Trúnaðaryfirlýsing

Ég, undirritaður Oddur Hafsteinsson starfsmaður Þekkingar hf., lýsi því hér með yfir að ég er bundinn trúnaðar- og þagnarskyldu um það sem ég kemst að í starfi mínu sem ráðgjafi Ríkiskaupa í útboði „14977-UT kerfi Ríkiskaupa“, varðandi viðskiptalegar, tæknilegar og/eða persónulegar upplýsingar um viðskiptavini Ríkiskaupa og viðskiptavini þeirra.

Mér er ljóst að ég er einnig bundinn trúnaðar- og þagnarskyldu varðandi viðskiptalegar eða tæknilegar upplýsingar er varða Ríkiskaup, sem ég kann að komast að í starfi mínu.

Þá er mér ljóst að mér er óheimilt að afla mér upplýsinga um viðskiptavini og notendur sem eru mér ekki nauðsynlegar starfs míns vegna

Mér er einnig ljóst að trúnaðar- og þagnarskylda þessi helst þótt ég láti af starfi mínu.

Undirrituðum ber að láta öryggisstjóra Þekkingar eða staðgengil hans hjá Þekkingu hf. vita ef einhverjar þær orsakir eru, s.s. persónulegar eða fjárhagslegar, eða hætta á hagsmunaárekstrum sem áhrif gætu haft á hæfi viðkomandi til vinnu við viðkvæmar og verðmætar upplýsingar þriðja aðila. Stjórnendur Þekkingar hf. munu við þær aðstæður meta hvort einhverjar fyrirbyggjandi öryggisráðstafanir er hægt að viðhafa eða leita verði annarra lausna.

Lagastoð þagnarskyldu er skv. 27. gr. Samkeppnislaga nr. 8/1993. Þagnarskylda atvinnurekanda er skv. lögum nr. 77/2000 um persónuvernd og meðferð persónuupplýsinga. Undirritaður hefur kynnt sér þau ákvæði sem að þessu snúa.

Reykjavík 6. september 2011

Þekking hf Ríkiskaup

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Oddur Hafsteinsson Hallgrímur Gröndal

Kt. Kt.

Vottar:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_